สวัสดีค่ะ ดิฉันมีเรื่องไม่สบายใจค่ะ ดิฉันจะขอปรึกษาคุณหน่อยค่ะ คือว่า ดิฉันเป็นประจำเดือนไปแล้ว หมดไปเมื่อวันที่ 24 กุมภา ที่ผ่านค่ะ ดิฉันได้มีอะไรกับแฟนไปวันที่ 4 มี.ค ที่ผ่านมา แฟนดิฉันได้หลั่งใน ดิฉันจึงได้ไปซื้อยาคุมฉุกเฉินมาทาน แต่แล้วเมื่อวันที่ 11 มี.ค มีเลือดออกเหมือนเป็นประจำเดือนเลยค่ะ แล้วก็ได้มีอะไรกับแฟนอีกครั้ง แฟนดิฉันก็หลั่งในอีกครั้ง แบบนี้ดิฉันจะท้องไหมค่ะ แต่รอบนี้ดิฉันไม่ได้กินยาคุมฉุกเฉินค่ะ
สวัสดีค่ะ หากประจำเดือนหมดไปในวันที่ 24 ก.พ. และได้มีเพศสัมพันธ์วันที่ 4 มี.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกในวันที่ 11 มี.ค.น่าจะเป็นเลือดที่เกิดจากผลของยาคุมฉุกเฉินได้ ไม่น่าใช่ประจำเดือน เพราะไม่ใช่ช่วงวันที่ที่ประจำเดือนควรจะมาและหากได้มีเพศสัมพันธ์อีกในวันที่ 11 มี.ค. นี้ ก็ย่อมมีโอกาสที่จะตั้งครรภ์ได้ค่ะ เนื่องจากเลือดที่ออก ไม่ใช่ประจำเดือนจริงๆดังนั้น หลังจากที่มีเพศสัมพันธ์ไปประมาณ 2 สัปดาห์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ประจำเดือนในรอบต่อไป ก็อาจจะมาในช่วงกลางเดือน เม.ย.ได้ค่ะ